/ Die Goeie Boek (Sagteband)
Is daar ŉ boek wat vir ons kan sê wat om oor God te glo? Die voor die hand liggende antwoord is die Bybel. Maar waar begin ons die Bybel lees om werklik te verstaan? In Die Goeie Boek bespreek Deron Spoo sleutel-Bybel­hoofstukke wat hy as kardinaal beskou vir ons verstaan van die Bybel en van God. Hy help lesers om die konteks en inhoud van 20 Ou-Testamentiese en 20 Nuwe-Testamentiese hoofstukke te verstaan wat die hele Bybel vir ons sal oopbreek. Elke hoofstuk onthul een lewens­verande­rende waarheid van God en sluit af met ŉ “om te oordink”-gedeelte wat jou sal help om daardie waar­heid prakties in jou lewe toe te pas. Die Bybelteks van die hoofstuk wat bespreek word, word ook telkens ingesluit (NLV-teks).
Oor die Outeur Deron Spoo is die leraar van First Baptist Church in Tulsa, Oklahoma. Gemeentelede beskryf Deron as plat op die aarde en opreg. Sy TV-oordenkings, First Things First, bereik elke week sowat 100 000 mense. Deron het aan Southwestern Baptist Theological Seminary gegradueer waar hy ’n meestersgraad in teologie verwerf het. Hy en sy vrou, Paula, het drie kinders. By
Voorwoord Ons het hulp nodig. Iets is verkeerd. Die lewe maak vir baie mense vandag nie meer sin nie. Die era van internetverbindings, aanlyn profiele en konnektiwiteit was toe nie alles wat belowe is nie. En die druk daarvan om voortdurend voor te gee, oorweldig ons. Aan die hart hiervan lê die wanindruk dat ons in beheer is. Dit sê dat dit ons reg is om alles te wil hê en te kry ook. Maar dit werk nie; dit laat mense ontmoedig en sonder hoop. Maar is dit nuut? Was ons nie al hier nie? Is die geskiedenis van die mensdom nie maar ’n herhalende verhaal van dieselfde foute – misplaaste hoop – nie? En daar lê die hele waarheid. Hoewel ons nog nooit in ’n tyd soos hierdie geleef het nie, loop ons steeds met dieselfde mankheid en praat ons met dieselfde gestotter. Jy sal God se waarheid in die Bybel vind – ’n waarheid wat tegelykertyd tydig en tydloos is, ’n waarheid vir vandag en al jou môres. Jy sal die verhaal van al ons mislukkings vind, mislukkings soos lafhartigheid en gierigheid, woede en eiebelang. Daar is gewone mense wat gewone lewens lei en sommige wat op skouspelagtige wyse faal. En ek kan so ’n bietjie van myself in al die verhale raaksien. Maar ek kan ook iets anders sien. Ek kan sien dat die verhaal nie hier ophou nie. Dit is waarom hierdie boek van Deron Spoo so tydig is. Dit maak die Bybel vir ons persoonlik. Dit maak die karakters vir ons lewendig. Dit neem jou op ’n reis deur die 40 belangrikste temas in die Skrif. Dit verbind die kolletjies tussen die lesse wat duisende jare gelede geleer is met die werklikheid van vandag.	Download Chapter
The Good Book (Paperback) Deron Spoo R199.94 Add to Cart